[{"text_idx": "#000000", "text": "Ko\u0303ik inimesed ja hetked on va\u0308a\u0308rt, et neist huvitavalt jutustada"}, {"text_idx": "#000001", "text": "Ma teen sel semestril to\u0303lkepoeetika kursuse raames Margaret Mitchelli \"Tuulest viidud\" kahele eestikeelsele to\u0303lkele vo\u0303rdlevat to\u0303lkeanalu\u0308u\u0308si. Esimese eestikeelse to\u0303lke laenasin so\u0303bralt, teise, eelmisel aastal ilmunud to\u0303lkega oli suurem jama. Viimsi raamatukogus ega raamatupoes seda ei olnud. Su\u0308steem na\u0308itas, et u\u0308ks eksemplar peaks Lasnama\u0308e Apollos olema. So\u0303itsin sinna, aga ainult selleks, et mu\u0308u\u0308jaga tuvastada, et see on varastatud. Lo\u0303puks sain oma koopia hoopis Tartu Lo\u0303unakeskuse raamatupoest."}, {"text_idx": "#000002", "text": "Nu\u0308u\u0308d oli veel ingliskeelset originaali vaja. Selle to\u0303in u\u0308leeile Tallinna keskraamatukogu vo\u0303o\u0303rkeelse kirjanduse osakonnast a\u0308ra, kontaktivabalt ja puha. Eile o\u0303htul oleks pidanud sellega to\u0308o\u0308le hakkama, aga hoopis midagi po\u0303nevamat tuli vahele. Raamatute ilmumisandmeid kirja pannes ja\u0308i silma, et minu inliskeelne originaal on va\u0308lja antud 1936, see ta\u0308hendab raamatu esmailmumise aastal. Sa mait, ma tean va\u0308ga ha\u0308sti, kui hinnas populaarsete raamatute esmatru\u0308kid on. Ta\u0308hendab ma ei teadnud ta\u0308pselt, kui hinnas \"Tuulest viidud\" esmatru\u0308kk vo\u0303ib olla, aga Google u\u0308tles 10 000 - 25 000 dollarit. Kuna minu ka\u0308es olev koopia oli u\u0308sna juust, siis to\u0303ena\u0308oliselt ja\u0308a\u0308ks selle hind pigem 10 000-kanti, aga suveni elaks selle rahaga Hispaanias a\u0308ra ku\u0308ll. Kuidas raamatukoguga kokkuleppele saada, siis \"Tuulest viidud\" peategelast Scarlett O`Harat tsiteerides: \"Mo\u0303tlen ko\u0303igele sellele homme.\""}, {"text_idx": "#000003", "text": "Esiteks tuli va\u0308lja uurida, kas tegu on to\u0303epoolest esmatru\u0308kiga. See oli juba hoopis po\u0303nevam kui to\u0303lkepoeetika. 1936. aastal andis Macmillian Company \"Tuulest viidut\" va\u0308lja kaheksal korral, esmatru\u0308kina mais, kaks korda juunis, kolm korda juulis ja kaks augustis. Asusin minu ka\u0308es olevalt raamatult tru\u0308kikuud otsima, mis ko\u0303igil 1936. aasta tru\u0308kkidel pidi olemas olema, aga seda polnud. Nii palju siis ku\u0308mnest tuhandest dollarist."}, {"text_idx": "#000004", "text": "Kuna teema oli huvitav, siis uurisin veidi edasi. Minu raamatus tegelikult o\u0303iget tru\u0308kiaastat ega seda, mitmenda tru\u0308kiga tegu, kirjastus na\u0308idanud ei olnudki. Erinevate fragmentide po\u0303hjal dateeriksin ma selle tru\u0308ki vahemikku 1949-1956, arvatavsti 1954. Keskraamatukogu andmebaasis on see igatahes valesti dateeritud. Kollektsioneerimisva\u0308a\u0308rtust sellel ei ole. Miks kirjastus sedasi tru\u0308kiandmed maha on vaikinud, vo\u0303in vaid spekuleerida. Vahel tehakse nii, sest 50. aastateks oli \"Tuulest viidud\" esmatru\u0308kk juba hakanud hinda minema. Selliseid raamatuid nimetatakse faksiimileks, otseso\u0303nu vo\u0303ltsinguks. Va\u0308hemalt oli huvitavalt veedetud o\u0303htu. Nu\u0308u\u0308d pole aga to\u0303lkeanalu\u0308u\u0308si tegemisest enam pa\u0308a\u0308su."}, {"text_idx": "#000005", "text": "Siiski tasub enda ja vanaemade raamaturiiulid kriitiliselt u\u0308le vaadata no\u0303utumate esmatru\u0308kkide leidumise osas. Ebato\u0303ena\u0308oline, aga vo\u0303imalik, et mo\u0303ne raamatu na\u0308ol kogub seal va\u0308ike kullakang tolmu."}, {"text_idx": "#000006", "text": "Katri19. ma\u0308rts 2021, kell 11:17Huvitav et see \"Tuulest viidud\" niiviisi viimasel ajal ette lendleb, mingi kord kuulasin Meelis Oidsalu Silt viltu podcasti, kus nad Keiti Vilmsiga ka pikalt sama teose u\u0308le arutlesid. Suurpuhastuse vo\u0303i aiato\u0308o\u0308de ko\u0303rvale pa\u0308ris tore kuulamine.VastaKustutaVastusedVasta"}, {"text_idx": "#000007", "text": "Huvitav et see \"Tuulest viidud\" niiviisi viimasel ajal ette lendleb, mingi kord kuulasin Meelis Oidsalu Silt viltu podcasti, kus nad Keiti Vilmsiga ka pikalt sama teose u\u0308le arutlesid. Suurpuhastuse vo\u0303i aiato\u0308o\u0308de ko\u0303rvale pa\u0308ris tore kuulamine."}, {"text_idx": "#000009", "text": "Ta\u0308iskasvanuna o\u0303ppimise ja u\u0308hksikemaduse rahalisest..."}]